CELEX: 52007HB0012
Language: fi
Date: 2007-11-15 00:00:00
Title: Euroopan keskuspankin suositus, annettu 15 päivänä marraskuuta 2007 , Euroopan unionin neuvostolle Central Bank of Cyprusin ulkopuolisista tilintarkastajista (EKP/2007/12)

20.11.2007   
            
            
               FI
            
            
               Euroopan unionin virallinen lehti
            
            
               C 277/1
            
         
      EUROOPAN KESKUSPANKIN SUOSITUS,
   annettu 15 päivänä marraskuuta 2007,
   Euroopan unionin neuvostolle Central Bank of Cyprusin ulkopuolisista tilintarkastajista
   (EKP/2007/12)
   (2007/C 277/01)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön (jäljempänä ’perussääntö’) ja erityisesti sen 27.1 artiklan,
   sekä katsoo seuraavaa:
   
               (1)
            
            
               Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat Euroopan keskuspankin ja eurojärjestelmään kuuluvien kansallisten keskuspankkien tilit.
            
         
               (2)
            
            
               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Kyproksessa 1 päivänä tammikuuta 2008 10 päivänä heinäkuuta 2007 tehdyn neuvoston päätöksen 2007/503/EY (1) 1 artiklan mukaan Kypros täyttää nyt euron käyttöönottamiseksi vaadittavat edellytykset ja vuoden 2003 liittymisasiakirjan 4 artiklassa tarkoitettu Kyprosta koskeva poikkeus kumotaan 1 päivästä tammikuuta 2008.
            
         
               (3)
            
            
               Central Bank of Cyprusista vuonna 2002 ja 2003 annettujen lakien muuttamista koskevan, vuonna 2007 annetun lain N:o 34(I) 60 §:n 1 momentin a kohdan mukaan Central Bank of Cyprusin tilit tarkastetaan perussäännön 27 artiklan mukaisesti.
            
         
               (4)
            
            
               Central Bank of Cyprus on valinnut PricewaterhouseCoopers Limitedin riippumattomiksi ulkopuolisiksi tilintarkastajiksi tilikausiksi 2008–2012,
            
         SUOSITTELEE
   että PricewaterhouseCoopers Limited nimitetään Central Bank of Cyprusin ulkopuolisiksi tilintarkastajiksi tilikausiksi 2008–2012.
   
      Annettu Frankfurt am Mainissa 15 päivänä marraskuuta 2007.
      
         
            EKP:n puheenjohtaja
         
         Jean-Claude TRICHET
         
      
   
   
      (1)  EUVL L 186, 18.7.2007, s. 29.